o
PATRICIA KING ― IKUINEN RAKKAUS Sydämen vallankumous
Tervetuloa katsomaan Ikuista rakkautta. Olen Patricia King.
Jos voisin antaa teille uuden sydämen, -
joka tuntee Jumalan täysin, olisitteko kiinnostuneita?
Tämänpäiväisen ohjelman aiheena on sydämen vallankumous.
Vieraanani on Phil Mason Australiasta.
Olet hiljattain kirjoittanut neljä kirjaa.
Kokonainen kirjasarja sydämen vallankumouksesta.
Aivan niin. Olen kirjoittanut näitä kirjoja 15 vuoden ajan.
Projekti on kestänyt kauan. Kaikki alkoi uskonnosta.
Kamppailin uskonnollisuuden kanssa.
Olen ollut monissa seurakunnissa elämäni aikana.
Tutkin oman sydämeni tilaa. Ja muiden kristittyjen.
Ihmisten on hyvin helppo jäädä kiinni uskontoon ja suorituksiin.
Sydämemme eivät käänny Jumalan puoleen -
niin että muuttuisimme Jumalan tarkoittamalla tavalla.
Mikä on avain sydämen muutokseen?
Jumala alkoi puhua minulle sydämestäni ja niiden sydämistä, -
joita palvelin. Olen tehnyt palvelutyötä jo vuosia.
Tunsin erään naisen, joka oli raiskattu nuorena.
Hän ei ollut koskaan parantunut siitä. Hän oli kristitty.
Hän nai miehen, jolla oli ongelmia perversioiden kanssa.
Mies oli myös väkivaltainen häntä kohtaan. Se haavoitti häntä lisää.
Seurakunnassa, johon kuuluimme, ei ollut mallia ihmisten -
tai särkyneiden sydänten parantamiseen.
Siksi hän ei kokenut läpimurtoa.
Ymmärsin, että kristityt voivat seurata Herraa kymmeniä vuosia, -
elleivät he pääse mukaan syvälliseen sydämen muutokseen, -
jonka Hän haluaa tehdä, muutosta ei tapahdu.
On todistettu lääketieteellisesti, että monet fyysiset sairaudet, -
jopa krooniset sairaudet, johtuvat sydämen ongelmista.
Ratkaisemattomista tunne-elämän ongelmista.
Ihmiset ovat jääneet kielteisten ja tuhoavien tunteiden vangiksi.
Tilanne vain pahenee ja aiheuttaa rikkinäisyyttä ihmissuhteissa.
Avioliitot hajoavat, elämä menee pilalle, eikä tilanne parane.
Herra sanoi Jeremialle: "Nouse ja mene savenvalajan huoneeseen."
Ilmestykset ovat usein paikkasidonnaisia.
Jumala vie sinut paikkaan, jossa voi puhua sinulle.
Avioliiton kautta sekä kulkiessani ihmisten rinnalla aloin ymmärtää, -
että monien suhde Jumalaan ei muutu läheisemmäksi.
He eivät päästä Herraa sisään sydämensä kaikkiin sopukoihin, -
jotta Hän parantaisi heidät ja muuttaisi heidän elämänsä.
Aloin tutkia asiaa, koska se kiinnosti minua.
Aloin kirjoittaa siitä, koska pidän kirjoittamisesta.
Saan juuri tiedon sanat. Minun on kerrottava ne, koska -
joku katselijoista nousi ylös ja aikoo lähteä pois ohjelman parista.
Älä mene pois. Tule takaisin. Jokin liikahti sydämessäsi.
Sinulle tuli äkkiä hyvin epämukava olo, -
joten päätit olla kuuntelematta puhetta läheisyydestä.
Ole hyvä ja pysy paikoillasi. Jumala auttaa sinua.
Tulet kokemaan ihmeen. Sinulle on tapahtunut kaikenlaista.
Olet todella rikki sisältä, mutta rikkinäisyytesi voidaan parantaa.
Olet vaikeassa tilanteessa nyt, mutta uskon, -
että asiat tulevat muuttumaan. Istu siis ja katso ohjelma loppuun.
Se on avain parantumiseen. Pyhä Henki ilmoitti minulle, -
että tuo henkilö oli karkaamassa. Hänet oli saatava takaisin.
Hän on nainen. Puhutaan sitten läheisyydestä.
Aloin huomata, että kun seurakunnan toimintaan liittyy läheisyyttä, -
kaikki muuttuu. Syntyy aivan uudenlaista dynamiikkaa, -
kun huomaamme, että meissä on esteitä läheisyydelle -
Jumalan ja ihmisten kanssa.
Uskon, että jumalasuhteessamme olevat esteet -
näkyvät samanlaisina esteinä kanssakäymisessä ihmisten kanssa.
Läheisyys muuttaa kuvioita ja luo ympäristön, -
missä ihmisten on alettava ottaa vastuu ongelmistaan -
ja päästettävä Herra sisään parantamaan.
Ihmisten on tärkeä ymmärtää läheisyyden sanoma, -
joka on Jeesuksen työn ytimessä.
Jeesus tuli, jotta meillä olisi läheinen suhde Isän kanssa.
Meillä tulee olla yhteys Isään ja Poikaan.
Kun läheisyys lisätään yhtälöön, dynamiikka muuttuu, -
ja ihmisten on pakko alkaa käsitellä sydämensä ongelmia, -
jotka estävät läheisyyden syvenemistä avioliitoissa, -
suhteessa muihin uskoviin ja Herran kanssa.
Minusta on mielenkiintoista, että kun sydän haavoittuu -
hylkäämisen tai huonon kohtelun vuoksi, -
ihminen laittaa esteen myös läheiselle suhteelle Herran kanssa.
En halua avautua, koska viimeksi kun avauduin, minua satutettiin.
Läheinen yhteys Jumalaan parantaa. Kun tuntee Hänen rakkautensa, -
ja kun Hänen valonsa menee sydämeen, haavat paranevat.
Se asia, jonka torjumme, on siis juuri se, joka voisi parantaa.
Johannes sanoi, ettemme voi rakastaa näkymätöntä Jumalaa, -
ellemme rakasta veljeämme, jonka olemme nähneet.
Ihmissuhteet peilaavat suhdettamme Jumalaan, -
koska niissä on kyse samoista asioista.
Koen, että joku katsojista, tai ehkä teitä on montakin, -
pelkää avautua Jumalalle ja muille ihmisille -
menneisyyden tapahtumien vuoksi.
Jumala haluaa täyttää sinut parantavalla rakkaudellaan.
Älä pelkää Häntä. Hänen täydellinen rakkautensa ajaa pois pelon.
Ihminen on ailahteleva. Me teemme virheitä.
Sanomme ja teemme vääriä asioita, vaikkemme haluaisi.
Ja ne haavoittavat. Jeesuksen rakkaus on täydellistä.
Avaa sydämesi Hänen rakkaudelleen.
Jeesus haluaa parantaa, rakastaa ja tyynnyttää.
Hänen rakkautensa muuttaa elämäsi.
Olet pastorina New Earth Tribe -seurakunnassa.
Voitko kertoa hieman seurakunnastasi -
ja siitä, kuinka satanismin uhriksi joutunut ihminen parani?
Mitä Jumala teki hänen elämässään?
Olemme keskellä new age -aluetta.
New age puhuu jatkuvasti parantumisesta.
Haluamme vastata heidän sydämensä huutoon.
Meistä on tullut yhteisö, jossa sydämet paranevat.
Olemme oppineet ymmärtämään, kuinka tehdä valtakunnan työtä.
Herra on lähettänyt luoksemme särkyneitä.
Olemme kaikki särkyneitä ja tarvitsemme parantumista.
Herra on tuonut luoksemme pari ihmistä, -
jotka ovat niin rikki kuin kuin vain voi olla.
Kun he kuvailivat lapsuuttaan, luulin, että he valehtelivat.
Tarinat olivat niin kammottavia.
Kyse oli satanistisesta rituaalihyväksikäytöstä.
Nuo kaksi tyttöä joutuivat kauhean hyväksikäytön kohteeksi.
Jumala on parantanut heidän sydämiään paljon.
Kun perustimme seurakunnan, ymmärsimme palvelutyömme luonteen.
Tiesimme jotain pahoista hengistä vapautumisesta -
ja sisäisestä paranemisesta. Kun nämä tytöt tulivat, -
kaadoimme heihin Jumalan rakkautta ja näimme, -
miten Jumala muutti heidän sydämiään.
Se hämmästytti heitä ja meitä.
He palavat halusta auttaa muiden ihmisten sydämiä muuttumaan.
Kun heidän sydämensä paranivat muistoista ja traumoista, -
kun he pystyivät ajan myötä antamaan anteeksi -
paranivatko he myös fyysisesti? Muuttuiko heidän käytöksensä?
Ehdottomasti. Nykyään he loistavat pimeässä.
Todella mahtavaa. Jeesus tuli vapauttamaan vangit.
Olemme todella kiitollisia siitä, mitä sinä ja vaimosi teette.
Uskon, että valo kuuluu pimeään, ja sinä olet keskellä pimeyttä.
Haluamme kiittää sinua. Uusin kirjasi "Knowledge of the Heart" -
johdattaa sydämen vallankumoukseen. Ja sitten on -
"The New Creation Miracle". Puhumme lisää tauon jälkeen.
Levitä Valtakuntaa, kun oma sydämesi voi hyvin ja on ehjä.
Tilaa Phil Masonin "Heart Revolution" -paketti.
Soita ruudulla näkyvään numeroon ja tilaa paketti.
Tai tilaa se netistä osoitteesta xpministries.com
Toinen kirjani on "The New Creation Miracle", -
perusta sydämen muutokselle.
Uskon, että ellei peruskivi ole paikoillaan, koko rakennus kaatuu.
Ihmiset juoksevat ympyrää yrittäessään käsitellä ongelmiaan.
He eivät palaa kiinteälle perustalle.
Hesekiel sanoi, että Jumala antaa meille uuden sydämen -
ja asettaa sisimpäämme uuden hengen, oman Henkensä.
Uudestisyntymisen ihmeen keskipisteenä on henki.
Jumala antaa meille täysin uuden hengen.
Sekä uuden sydämen.
Tämä on sydämen muutoksen perusta.
Jumala kutsuu esiin aarteen, joka olemme uusina luomuksina.
Hän puhuu sille ihmeelle, jonka on tehnyt syvällä sisimmässämme.
Minua hämmästyttää, kuinka monella kristityllä ei ole perustaa -
siinä tosiasiassa, että he ovat uusia luomuksia.
Raamatussa sanotaan: "Vanha on kadonnut. Uusi on tilalle tullut."
Kun Kristus asuu meissä, olemme uusia luomuksia hengessä.
Vanha on kadonnut. Kun elämän perustana on tuo totuus, -
sillä on suurta merkitystä.
5. Mooseksen kirjassa on profetia:
"Minä ympärileikkaan heidän sydämensä."
Paavali puhuu sydämen ympärileikkauksesta, -
syntiluonnon pois leikkaamisesta.
Herra on kirjaimellisesti leikannut syntiluonnon hengestämme -
ja tehnyt sen kuolleeksi synnille ja eläväksi Jumalalle.
Hepr. 12 puhuu täydellisiksi tulleista vanhurskaitten hengistä.
Jumala on tehnyt henkemme omaksi vanhurskaudekseen Jeesuksessa.
Ympärileikkauksessa jotakin leikataan pois.
Se ihme on jo tapahtunut meissä. Ajattelemme usein, -
mitä haluaisimme Jumalan tekevän meille, -
mutta Herra osoittaa, mitä Hän teki sydämissämme, -
kun uskoimme Jeesukseen. - Jos on koko ajan tietoinen -
syntiluonnosta, tekee syntiä. Mutta kun tietää, että on sisimmässään -
vanhurskas ja täydellinen, että on saanut kaiken, mitä elämään -
ja jumalisuuteen tarvitaan, se alkaa näkyä elämässä.
Room. 6 sisältää Paavalin teologisen ahaa-elämyksen, -
ilmestyksen siitä, mitä tarkoittaa -
olla elävä Herralle ja kuollut synnille.
Paavali oli historian radikaalein uusi luomus.
Jos hän eläisi, hän keskittyisi täysin siihen, että -
kaikki, jotka kuulevat sanoman ymmärtävät, keitä he ovat -
Jumalan näkökulmasta. Meidän on alettava nähdä itsemme -
niin kuin Jumala näkee meidät.
Rakennetaan sen ihmeen varaan, jonka Hän on tehnyt hengessämme.
Otetaan ihme vastaan. Se muuttaa paljon.
Olen nähnyt, kuinka monet kristityt yrittävät korjailla itseään.
He ajattelevat, että heidän täytyy korjata tämä asia -
ja tehdä työtä tuon toisen kanssa.
He etsivät aina vain lisää korjattavaa.
Kun suuntaa ajatukset siihen, että on uusi luomus Kristuksessa, -
valo tunkeutuu hengestä sieluun ja ruumiiseen. Koko elämä muuttuu.
Monet kristityt eivät ole saaneet ilmestystä tästä.
He joutuvat oravanpyörään yrittäessään miellyttää Jumalaa -
ja olla sellaisia, että Jumala hyväksyy heidät.
He eivät ymmärrä, että Jumala on antanut -
meille lapsen identiteetin. Emme ole enää orpoja.
Uudestisyntyneillä kristityillä ei ole orpouden henkeä, -
mutta heillä voi vielä olla orvon sydän.
He voivat käyttäytyä ja ajatella kuin orvot.
Jumala on ottanut pois orpouden hengen -
ja laittanut sydämiimme lapseuden hengen.
Olemme saaneet upouuden identiteetin uusina luomuksina.
Uskon, että Jumala sanoo herkeämättä, keitä me olemme.
Room. 6 sisältää profeetallista julistusta meidän elämästämme -
ja siitä, keitä olemme Kristuksessa.
On mahtavaa ymmärtää, kuka on.
"Niinkuin hän mielessään laskee, niin hän menettelee."
Jeesus sanoi: "Te tulette tuntemaan totuuden." On tunnettava totuus.
"Te tulette tuntemaan totuuden ja totuus tekee teidät vapaiksi."
Kun keskittyy totuuteen, pysyy vapaana.
Pyhä Henki ilmestyi minulle 30 päivän aikana.
Ensimmäinen asia, jonka sain, oli ristin täytetty työ.
Seuraava oli uuden luomuksen todellisuus. Jos ei ymmärrä, -
mikä on jo täytetty, eikä ymmärrä, mitä on siinä, -
ja mitä on saanut sen seurauksena, -
ei koskaan koe vahvaa perustaa eikä kulje kirkkaudessa.
Sillä kaikki on täytetty.
Ristin täytettyä työtä. Täytettyä työtä hengessä.
Sielussamme on täyttämätöntä työtä.
Hän, joka on alkanut hyvän työn, on sen täyttävä.
Room. 8:ssa Paavali sanoo: "Henki on elämä vanhurskauden tähden."
Siis uusi luonto. Hän sanoo kuitenkin: "Sisällinen ihmisemme -
uudistuu päivä päivältä. Me muutumme kirkkaudesta kirkkauteen."
Työtä sielussamme ei ole täytetty, vaikka työ hengessämme onkin.
Nojaamme siihen, mitä Jumala on tehnyt.
Elämme siitä käsin, keitä olemme.
Se muuttaa meitä sisältä päin, koska sielumme muuttuu.
Kristityillä voi silti olla elämässään demonisia asioita sekä -
syvää tunne-elämän rikkinäisyyttä, jota ei ole vielä parannettu.
Paavalin teologia selittää noita asioita.
Työ sielussa ei ole valmis.
Pidän siitä, mitä Mooseksen ilmestysmaja kuvaa.
Siellä oli esipiha, sisäpiha ja kaikkein pyhin.
Kun Jeesus täytti kaiken ristillä, -
verho, joka erotti kaikkein pyhimmän sisäpihasta, repesi.
Jumalan kirkkaus ja läsnäolo olivat siellä.
Kirkkautta virtasi sisältä ulos. Se alkoi täyttää pyhää paikkaa -
ja levisi esipihoille sekä porttien kautta ulos maailmaan.
Jos ymmärrämme, keitä olemme, totuus voi parantaa sielumme.
Voimme antaa Jumalan kirkkauden täyttää itsemme -
ja soveltaa totuutta koko olemukseemme.
Ilmestysmaja on voimallinen kuva ruumiista, sielusta ja hengestä.
Siellä on esipiha, pyhä ja kaikkein pyhin.
Jeesus sanoi: "Mene kammioosi."
Uskon, että se tarkoittaa menemistä -
kaikkein pyhimpään hengessämme. - Minäkin uskon niin.
Mikä etuoikeus onkaan olla Jumalan lapsi -
ja tietää, että meillä on kaikki, mitä tarvitaan.
Hän on enemmän kuin tarpeeksi, tapahtuipa meille mitä tahansa.
Hänen antamansa työkalut riittävät.
Meidän ei tarvitse työskennellä, ponnistella tai stressata.
Me voimme levätä. Se on kaunista.
Mitä ajattelet siitä, kun Paavali kirjoitti Timoteukselle:
"Ahkeroikaa pelolla ja vavistuksella, että pelastuisitte."
Rakastan sitä, sillä jos on jo pelastunut, voi ahkeroida.
Jumala vaikuttaa meissä sekä tahtomisen että tekemisen.
Jumala on tehnyt meissä työtä.
Muutos tapahtuu sisältä ulos. - Siitähän Raamatussa puhutaan.
Se on sydämen vallankumousta, jota Jeesus etsi.
On uudestisynnyttävä Pyhän Hengen avulla.
Taivas valloittaa maan ihmisten hengissä.
Meidän sisimpäämme pystytetään sillanpääasema.
Maailmansodassa sellainen pystytettiin Normandian rannikolle.
Loppu oli pelkkää puhdistustyötä.
Uudestisyntymässä sillanpääasema on pystytetty.
Sieluamme puhdistetaan kaikesta demonisesta.
Pimeydestä, valheista.
Jeesus sanoi: "Teidän sisimmästänne -
on virtaava elävän veden virrat."
Elämää tuovat, parantavat virrat.
Hengen elämän voima, Jumalan henki sinussa, voi tulvia sieluusi.
Olemme usein tehneet harjoituksia. Odottaneet Jumalaa sanoen:
"Jumala, anna vesien virrata henkiseen tuskaan, muistoihin jne."
Uuden luomuksen ihme on kuin henkemme -
olisi kuollut synteihin ja siitä olisi tullut musta aukko.
Se vetää kaikkea puoleensa. Kun uudestisynnymme Hengestä, -
hengestämme tulee kuin loistava aurinko.
Se alkaa säteillä elämää.
Olisi hienoa, jos voisimme nähdä sen, -
kun musta aukko yhtäkkiä räjähtää.
Henkemme piti uudistua, jotta se voitaisiin liittää Hänen henkeensä.
Hänen Henkensä ei voi liittyä syntiseen henkeen.
"Joka yhtyy Herraan, on yksi henki hänen kanssaan."
Jumala uudistaa ihmishengen ja antaa meille aivan uuden hengen, -
jotta voimme liittyä Jeesukseen. Voimme olla osallisina -
jumalallisesta luonnosta. Voinko rukoilla katsojien puolesta?
Toki. Minäkin koen voitelun.
Tässä on ilmestyksen henki. Tiedän, että Pyhä Henki on -
tämän opetuksen yllä. "Isä, rukoilen, -
että antaisit ilmestyksen hengen kuten Paavalille, -
jotta näkisimme itsemme niin kuin Sinä näet meidät, -
taivaan näkökulmasta niin kuin Isä ja Jeesus näkevät meidät.
Julistan yllenne Jeesuksen nimessä ilmestyksen hengen vuodatusta -
erityisesti siihen ihmeeseen, jonka Jumala on jo tehnyt teissä.
Että Jumala antaisi teille valtavan latauksen ilmestystä siitä, keitä -
te olette Kristuksessa. Kaikki, jotka Kristuksessa ovat, ovat -
uusia luomuksia. Vanha on mennyt ja uusi on tilalle tullut.
Julistan tätä elämäänne. Jeesuksen nimessä."
Kiitos Isä. Se oli voimallista.
Minustakin tuntui, että rukouksen henki oli laskeutumassa.
Ohjelman alussa puhuin naiselle, joka lähti pois ruudun äärestä.
Pyysin häntä pysymään paikallaan. Olemme pääsemässä tähän aiheeseen.
Sinua ovat satuttaneet sekä vaikeat elämäntilanteet -
että uskonnollinen järjestelmä, joka painosti sinua.
Yritit kovasti eheytyä etkä pystynyt.
Käytökseesi puututtiin.
Teit asioita, joita et olisi halunnut tehdä, -
koska sydämessäsi oli tuskaa. Koskettakoon Jeesuksen rakkaus -
tuskaasi ja ongelmiasi. Jeesus rakastaa sinua suuresti.
Annoit vuosia sitten elämäsi Jeesukselle.
Hän teki sinusta uuden luomuksen.
Olet uusi luomus sisimmässäsi.
Sisälläsi on Jeesuksen luonto. Voit levätä. Olet hyvä tyttö.
Sinä itket nyt. Sinun ei tarvitse enää ponnistella.
Voit heittäytyä Jeesuksen syliin. Hän rakastaa sinua suuresti.
Hän parantaa sielusi tuskan, sydämesi haavat.
Sinä saat anteeksi. Sinut puhdistetaan kaikesta synnistä.
Huuda Häntä. Hänen parannuksensa tulee.
Ei ole olemassa mitään sellaista, mitä Hän ei voi parantaa.
Hän haluaa sinun ymmärtävän, miten paljon Hän rakastaa sinua.
Tiedän, että sinä muutut.
Kirjoita meille ruudulla näkyvään osoitteeseen.
Kerro meille, että rukoilit tämän rukouksen.
Rukoile kanssani:
"Herra, palaan luoksesi. Kiitos, että annat minulle anteeksi.
Kiitos, että parannat sisäisen kaaokseni, kaikki sairauteni -
ja kaiken, mikä minua vaivaa.
Kiitos, että teet minusta yhtä pyhän ja vanhurskaan kuin olet.
Kiitos siitä, että todella olet pelastajani. Palaan luoksesi nyt."
Minulla on sinulle lahja. Lähetä minulle sähköpostia.
Lähetämme sinulle henkilökohtaisen kirjeen ja lahjan.
Tämä päivä on sinulle tärkeä.
Kautta historian Jumala läsnäolo on vieraillut ihmisten luona.
Nämä Jumalan liikkeet ovat muovanneet aikakautensa kulttuuria.
Kuka avasi sokeiden silmät, sai rammat kävelemään?
Jotakin on tapahtumassa.
Ensi lokakuussa.
Meillä on tilaisuus olla ensimmäinen tällainen yhteisö -
koko kirkkohistoriassa.
Kristuksen salaisuus on niin suuri, ettemme ymmärrä Häntä täysin, -
ennen kuin Hän tulee ja tekee itsensä tunnetuksi.
XP Ministries ja Expected End järjestävät telttakokouksen.
12 puhujaa.
10 päivää.
Suuri teltta.
Hän tulee voittamaan pimeyden seurakuntansa kautta.
The Big Tent -tapahtuma
24.10―2.11.2013
Suomennos: Anna Voionmaa